CELEX: 32006D0429
Language: lv
Date: 2006-06-22 00:00:00
Title: 2006/429/EK: Komisijas Lēmums ( 2006. gada 22. jūnijs ), ar kuru groza Lēmumu 2004/452/EK par to struktūru sarakstu, kuru pētniekiem zinātniskiem nolūkiem atļauts piekļūt konfidenciāliem datiem  (izziņots ar dokumenta numuru K(2006) 2411)   (Dokuments attiecas uz EEZ)

24.6.2006   
            
            
               LV
            
            
               Eiropas Savienības Oficiālais Vēstnesis
            
            
               L 172/17
            
         
      KOMISIJAS LĒMUMS
   
   (2006. gada 22. jūnijs),
   ar kuru groza Lēmumu 2004/452/EK par to struktūru sarakstu, kuru pētniekiem zinātniskiem nolūkiem atļauts piekļūt konfidenciāliem datiem
   (izziņots ar dokumenta numuru K(2006) 2411)
   (Dokuments attiecas uz EEZ)
   (2006/429/EK)
   EIROPAS KOPIENU KOMISIJA,
   ņemot vērā Eiropas Kopienas dibināšanas līgumu,
   ņemot vērā Padomes 1997. gada 17. februāra Regulu (EK) Nr. 322/97 par Kopienas statistiku (1), un jo īpaši tās 20. panta 1. punktu,
   tā kā:
   
               (1)
            
            
               Komisijas 2002. gada 17. maija Regula (EK) Nr. 831/2002, ar ko Padomes Regulu (EK) Nr. 322/97 par Kopienas statistiku īsteno attiecībā uz konfidenciālu datu pieejamību zinātniskiem nolūkiem (2), ir vērsta uz to, lai izstrādātu nosacījumus, ar kādiem var piešķirt piekļuvi konfidenciāliem datiem, kas nosūtīti Kopienas iestādei, lai zinātniskiem nolūkiem varētu iegūt statistikas secinājumus, un izstrādātu Kopienas un valstu iestāžu sadarbības noteikumus, lai šo piekļuvi atvieglotu.
            
         
               (2)
            
            
               Komisijas 2004. gada 29. aprīļa Lēmumā 2004/452/EK, ar ko nosaka to struktūru sarakstu, kuru pētniekiem zinātniskiem nolūkiem atļauts piekļūt konfidenciāliem datiem (3), ir noteiktas struktūras, kuru pētniekiem zinātniskiem nolūkiem atļauts piekļūt konfidenciāliem datiem.
            
         
               (3)
            
            
               Ņujorkas pilsētas universitātes Barukas koledžas Politisko zinātņu departaments (Ņujorkas štats, Amerikas Savienotās Valstis), Vācijas Centrālā banka, Eiropas Komisijas Nodarbinātības, sociālo lietu un iespēju vienlīdzības ģenerāldirektorāta Nodarbinātības analīzes nodaļa, Pasaules Banka un Telavivas Universitāte (Izraēla) jāuzskata par struktūrām, kas atbilst vajadzīgajiem nosacījumiem, tāpēc tās jāiekļauj to resoru, organizāciju un iestāžu sarakstā, kas minētas Regulas (EK) Nr. 831/2002 3. panta 1. punkta c) apakšpunktā.
            
         
               (4)
            
            
               Šajā lēmumā noteiktie pasākumi ir saskaņā ar Statistikas datu konfidencialitātes nodrošināšanas komitejas atzinumu,
            
         IR PIEŅĒMUSI ŠO LĒMUMU.
   1. pants
   Lēmuma 2004/452/EK pielikumu aizstāj ar šā lēmuma pielikuma tekstu.
   2. pants
   Šis lēmums ir adresēts dalībvalstīm.
   
      Briselē, 2006. gada 22. jūnijā
      
         
            Komisijas vārdā —
         
         
            Komisijas loceklis
         
         Joaquín ALMUNIA
         
      
   
   
      (1)  OV L 52, 22.2.1997., 1. lpp. Regulā grozījumi izdarīti ar Eiropas Parlamenta un Padomes Regulu (EK) Nr. 1882/2003 (OV L 284, 31.10.2003., 1. lpp.).
   
      (2)  OV L 133, 18.5.2002., 7. lpp.
   
   
      (3)  OV L 156, 30.4.2004., 1. lpp. Lēmumā jaunākie grozījumi izdarīti ar Lēmumu 2005/746/EK (OV L 280, 25.10.2005., 16. lpp.).
   
      PIELIKUMS
      
         
            “PIELIKUMS
            Struktūras, kuru pētniekiem zinātniskiem nolūkiem atļauts piekļūt konfidenciāliem datiem
            Eiropas Centrālā banka
            Spānijas Centrālā banka
            Itālijas Centrālā banka
            Kornelas Universitāte (Ņujorkas štats, Amerikas Savienotās Valstis)
            Ņujorkas pilsētas universitātes Barukas koledžas Politisko zinātņu departaments (Ņujorkas štats, Amerikas Savienotās Valstis)
            Vācijas Centrālā banka
            Eiropas Komisijas Nodarbinātības, sociālo lietu un iespēju vienlīdzības ģenerāldirektorāta Nodarbinātības analīzes nodaļa
            Telavivas Universitāte (Izraēla)
            Pasaules Banka”